Wara s-suċċess li kienet it-taħdita " Il-pubblikaturi jgħidu tagħhom " waqt il-Festival Nazzjonali tal-Ktieb, din id-darba l-Għaqda tal-Malti Università xeħtet ħarsitha fuq il-professjoni tat-traduzzjoni. F'din l-attività huma se jħabbru l-kollaborazzjoni ġdida bejn l-Għaqda tal-Malti u l-kumpanija Global Translation Solutions. Id-diskussjoni se tiffoka fuq it-traduzzjoni teknika u t-traduzzjoni letterarja. Il-kelliema huma żewġ tradutturi tal-kumpanija GTS – Suzanne Carbonaro u Russell Grixti – u Prof. Charles Briffa, traduttur u eks lettur fid-Dipartiment tat-Traduzzjoni fl-Università. Wara d-diskussjoni, is-segwaċi se jkollhom ċans jistaqsu l-mistoqsijiet. L-attività se ssir is-Sibt li ġej fid-9.30am fuq il-paġna Facebook tal- Għaqda tal-Malti .